Kreatief, Sensitief, Proaktief - Retief! Eksklusiewe Onderhoud!
EK HOOR JY HET 'GEBRY' TOE JY KLEIN WAS?
Van daar af het ek betrokke geraak by ons skool se CSV, gehelp om aanbidding te lei en geestelik meer gegroei. Ek het ingeskakel by 'n selgroep met die naam Sion, waar ander jong mense my help fondasies lê het. Ons gemeente (NG Suid­oos-Pretoria) se jeuggroep, onder leiding van Immanuel van Tonder, het my ook baie bygestaan.
Ek dink die uitdaging is om 'n mens se oorspronklike onskuld en afhanklikheid te behou. Dis ook maklik om te bedien vanuit roetine en nie vanuit 'n plek van oorvloed nie. Die verhoog bly 'n gevaarlike plek, ver­al as mens weet die Here deel Sy eer met niemand nie.
Dis vir my regtig moeilik om te sing en mense kyk net vir my, bedoelende vermaak. Ek bly maar net ongemaklik daarmee. Ek sal eerder mense in aanbidding wil lei, sodat hulle 'n eerstehandse ontmoeting met die Here kan hê - en nie 'n ontmoeting met Retief nie. Die liedjies wat ek skryf, kom uit my binnekameraanbiddingstye saam met die Here en daarom val dit binne die lofprysing en aanbidding-genre.
IS JY INGESKAKEL BY 'N GEMEENTE? IS DIT VIR JOU BELANGRIK?
Verseker - Every Nation in Pretoria-Oos is my huis waar ek aktief dien en betrokke is op baie meer terreine as net musiek. Ek glo kunstenaars kan nie in onafhanklikheid bedien nie. Dit is bitter gevaarlik. Kunstenaars word dikwels net vir hulle vaardigheid erken en daar word baie maal min na hulle karakter gekyk. 'n Plaaslike gemeente wat 'n kunstenaar reg hanteer (ek weet ook baie kunstenaars word verkeerd in gemeentes hanteer), sal in liefde meer waarde aan die persoon sélf heg as aan sy vaardigheid. As 'n kunstenaar nie werklik geken word in 'n geestelike familie nie, kan hy maklik agter sy gawe wegkruip en onverantwoordbaar leef.
VERKLAAR JOU FILOSOFIE RONDOM 'BLESSENG' VS 'BUILDING'?
AS JY VOOR 'N GEMEENTE STAAN EN AANBIDDING LEI, WAT VISUALISEER JY?
Ek geniet ook wat ek doen verskriklik baie en omdat musiek deel is van my wese, kan ek nie ophou sing nie. Ek hou ook van lering en een van die beste maniere om Bybelse waarhede vas te maak, is deur mu­siek. Ons onthou 'n liedjie baie makliker as 'n preek.
Ek dink dit is 'n opwindende tyd in ons land se geskiedenis, omdat daar 'n groot ople­wing in kerke is t.o.v. lof en aanbidding. Nuwe liedjies word orals geskryf en die vloei van kreatiwiteit hou net nie op nie. Jy stap by enige Christelike winkel in en daar is 'n magdom lof- en aanbidding-cd's om van te kies. Maar daar is 'n baie groot gevaar wat ook daarin opgesluit is.
Die gevaar van 'worship con­­su­me­rism' en die fokus op die kunstenaar as glanspersoonlikheid is alreeds 'n realiteit. Om tussen ware aanbidding en geldmaakfoefies te onderskei, raak al hoe moeiliker. Ek dink dit is hier waar gesonde teo­logie, karakterbou binne 'n gees­telike familie, aanspreeklikheid en motiewe wat getoets word, so belangrik is. Elke kunstenaar en platemaatskappy moet eerlike vrae vir hulleself beantwoord: soos hoekom ons doen wat ons doen. Die Here ondersoek die motiewe van ons harte en laat nie met Hom speel nie. Ek word gereeld in myself hiermee gekonfronteer en het 'n paar betroubare geestelike leiers wat my gereeld hierdie moeilike vrae vra. Hierdie vraag is vir my eintlik so gevaarlik, want ek weet die Here gaan ons eendag aanspreeklik hou hieroor.
Mag ons in alle egtheid die hart van die Here bly soek, woordgefundeerde liedjies skryf vanuit ons verhouding met die Here en eenvoud en egtheid najaag in die be­dryf. Ander positiewe aspekte is die FLAM webtuiste wat bladmusiek en nuwe liedjies so vrylik aan gemeentes beskikbaar stel. Dit gee ook plattelandse gemeentes geleent­hede om nuwe musiek in hulle dienste te akkomodeer. Ek glo die talent onder ons jeug is fenomenaal met nuwe baanbrekers wat die rigting aandui vir die pad vorentoe.